CELEX: 32014L0072
Language: bg
Date: 2014-03-13 00:00:00
Title: Делегирана директива 2014/72/ЕС на Комисията от 13 март 2014 година за изменение, с цел привеждане в съответствие с техническия прогрес, на приложение III към Директива 2011/65/ЕС на Европейския парламент и на Съвета по отношение на освобождаването за олово в припой и покрития за клеми за електрически и електронни компоненти и покрития за печатни платки, използвани в модулите на запалването и други електрически и електронни системи за управление на двигатели  Текст от значение за ЕИП

20.5.2014   
            
            
               BG
            
            
               Официален вестник на Европейския съюз
            
            
               L 148/78
            
         ДЕЛЕГИРАНА ДИРЕКТИВА 2014/72/ЕС НА КОМИСИЯТА
   от 13 март 2014 година
   за изменение, с цел привеждане в съответствие с техническия прогрес, на приложение III към Директива 2011/65/ЕС на Европейския парламент и на Съвета по отношение на освобождаването за олово в припой и покрития за клеми за електрически и електронни компоненти и покрития за печатни платки, използвани в модулите на запалването и други електрически и електронни системи за управление на двигатели
   (текст от значение за ЕИП)
   ЕВРОПЕЙСКАТА КОМИСИЯ
   като взе предвид Договора за функционирането на Европейския съюз,
   като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (1), и по-специално член 5, параграф 1, буква а) от нея,
   като има предвид, че:
   
               (1)
            
            
               Директива 2011/65/ЕС забранява употребата на олово в електрическо и електронно оборудване, пуснато на пазара.
            
         
               (2)
            
            
               Модулите на запалването и други електрически и електронни системи за управление за двигатели с вътрешно горене, които трябва да бъдат монтирани в близост до движещите се части на ръчни инструменти и които са абсолютно необходими за работата на двигателя, са изложени на силни вибрации и голям термичен стрес. Тези сурови условия на заобикалящата среда изискват използването на олово. Нито заместването, нито премахването на оловото в тези компоненти е технически приложимо.
            
         
               (3)
            
            
               Производителите се нуждаят от допълнително време, за да направят възможните безоловни алтернативи технически приложими и да демонстрират надеждността им. Поради това, употребата на олово в припой и покрития на клеми на електрически и електронни компонененти и покрития за печатни платки, използвани в модулите на запалването и други електрически и електронни системи за управление на двигатели, следва да бъде освободена от забраната до 31 декември 2018 г. Това е относително кратък преходен период, който е малко вероятно да има неблагоприятни последици за иновациите.
            
         
               (4)
            
            
               Поради това Директива 2011/65/ЕС следва да бъде съответно изменена,
            
         ПРИЕ НАСТОЯЩАТА ДИРЕКТИВА:
   Член 1
   Приложение III към Директива 2011/65/ЕС се изменя в съответствие с приложението към настоящата директива.
   Член 2
   1.   Държавите членки въвеждат в сила законовите, подзаконовите и административните разпоредби, необходими за да се съобразят с настоящата директива, не по-късно от последния ден на шестия месец след нейното влизане в сила. Те незабавно съобщават на Комисията текста на тези разпоредби.
   При приемането им от държавите членки тези разпоредби съдържат позоваване на настоящата директива или са съпроводени от такова позоваване при официалното им публикуване. Условията и редът на позоваването се определят от държавите членки.
   2.   Държавите членки съобщават на Комисията текста на основните разпоредби от националното право, които те приемат в областта, обхваната от настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   
   Член 4
   Адресати на настоящата директива са държавите членки.
   
      Съставено в Брюксел на 13 март 2014 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 174, 1.7.2011 г., стр. 88.
   
      ПРИЛОЖЕНИЕ
      В приложение III към Директива 2011/65/ЕС се създава следната точка 41:
      
         
                     „41
                  
                  
                     Оловото в припой и покрития за клеми на електрически и електронни компоненти и покрития за печатни платки, използвани в модулите на запалването и други електрически и електронни системи за управление на двигатели, които по технически причини трябва да бъдат монтирани направо върху коляновия вал или в картера или в цилиндъра на ръчно преносими двигатели с вътрешно горене (класове SH:1, SH:2, SH:3 от Директива 97/68/ЕО на Европейския парламент и на Съвета (1)
                     
                  
                  
                     Изтича на 31 декември 2018 г.
                  
               
      
         (1)  Директива 97/68/ЕО на Европейския парламент и на Съвета от 16 декември 1997 г. за сближаване законодателствата на държавите-членки във връзка с мерките за ограничаване емисиите на газообразни и прахообразни замърсители от двигатели с вътрешно горене, инсталирани в извънпътна подвижна техника (ОВ L 59, 27.2.1998 г., стр. 1).“